אוניברסיטת קורנל

אוניברסיטת קורנל (באנגלית: Cornell University) היא אוניברסיטת מחקר פרטית (מספר חלקים ממנה כמו הפקולטה לחקלאות נתמכים על ידי מדינת ניו יורק) באית'קה שבניו יורק. היא האוניברסיטה הצעירה ביותר בליגת הקיסוס ונחשבת אחת מהאוניברסיטאות היוקרתיות והמובילות ביותר בעולם. היסטוריה קורנל נוסדה על ידי עזרא קורנל ואנדרו דיקסון וייט בשנת 1865 במטרה לחנך גברים ונשים ללא קשר להשקפותיהם הדתיות או צבע עורם, והאוניברסיטה החלה דרכה זמן קצר לאחר מלחמת האזרחים האמריקנית. מייסדיה רצו שקורנל תלמד ותתרום בכל תחומי הידע: מהקלאסיקות למדעים, ומן התאורטי למעשי. רעיונות אלו, שהיו יוצאי דופן בזמנם, מיוצגים במוטו של קורנל, ציטוט של עזרא קורנל משנת 1865: "אקים מוסד בו כל אדם ימצא הדרכה בכל תחום". קורנל הקים את וסטרן יוניון והאוניברסיטה הוקמה בשטח חוותו. קורנל נמצאת באופן קבוע בין המוסדות הבולטים בדירוג האקדמי של אוניברסיטאות בעולם, ומדורגת בקביעות כאחת מ-20 האוניברסיטאות הטובות בעולם בדירוגים השונים. לאוניברסיטה שבעה קולג'ים לתואר ראשון ושבע מחלקות לתארים מתקדמים המנוהלים בצורה אוטונומית וייחודית. לאוניברסיטה גם שני קמפוסים רפואיים: בניו יורק ובקטר. 46 מחתני פרס נובל נמנו עם סגל האוניברסיטה או עם בוגריה. בקמפוס של האוניברסיטה במדינת ניו יורק יוסדה אחוות אלפא פי אלפא. גם ג'סטין קרוגר ודייוויד דאנינג , שנודעו בין השאר בשל מחקרם, אפקט דאנינג-קרוגר, השתייכו לאוניברסיטה. בשנת 2012 זכתה קורנל במכרז להקמת קמפוס טכנולוגי באי רוזוולט בניו יורק, בשיתוף הטכניון הישראלי. שם הקמפוס, שבנייתו הסתיימה בספטמבר 2017 הוא "קורנל טק ". האוניברסיטה חברה באיגוד אוניברסיטאות המחקר וחברה באיגוד האוניברסיטאות האמריקניות. ההשתלטות האלימה ב-1969 במהלך 1969 התרחשו במוסד סדרה של אירועים אלימים בהובלת האגודה האפרו-אמריקאית. במהלך האירועים חברי האגודה, שהיו לבושים מדים שחורים, רדפו וכלאו סטודנטים ומרצים שהביעו עמדות "הבוגדות בגזע", השתלטו בכוח על משרדי אגודת הסטודנטים ורדיו האוניברסיטה, ואף הכו את נשיא האוניברסיטה לאחר שלא נענה לכל דרישותיהם. באביב אותה שנה האלימות הגיעה לשיא עת חברי האגודה פרצו למוסד כשהם חמושים בכלי נשק, פרצו לאחד הביתנים בו התארחו הורי הסטודנטים וגירשו אותם משטח המוסד. נשיא האוניברסיטה נאלץ לבטל את נאומו היומי ולבסוף נכנע לכל דרישותיהם שכללו הרחקה לצמיתות של מרצים וסטודנטים שלא הסכימו עם עקרונות האגודה (חלקם אף נאלץ לגלות מארצות הברית עקב איומים). קולג'ים ובתי ספר הקולג' לאמנויות ומדעים (1865) הקולג' להנדסה (1870) הקולג' לאדריכלות, אמנות ותכנון (1871) הקולג' לחקלאות ומדעי החיים (1874) הקולג' לרפואה וטרינרית (1894) הקולג' לאקולוגיה אנושית (1925) בית הספר למשפטים (1887) בית הספר לרפואה ע"ש סנפורד וייל (1898) בית הספר לתארים מתקדמים (1909) בית הספר לניהול מלונות (1922) בית הספר ליחסי עבודה ותעשייה (1945) בית הספר למנהל עסקים ע"ש סמואל קרטיס ג'ונסון (1946) בית הספר למדעי הרפואה ע"ש סנפורד וייל (1952) בית הספר למדעי המחשב ואינפורמטיקה (2020) בית הספר למדיניות ציבורית (2021) קורנל טק (2012) בוגרים מפורסמים רופאים: הנרי היימליך - רופא יהודי-אמריקאי, חוקר בתחום ההחייאה. רוברט אטקינס - רופא וקרדיולוג אמריקאי, ממציא "דיאטת אטקינס" אנשי מדע: ברברה מקלינטוק, כלת פרס נובל. ויליס קרייר ממציא המזגן. אנשי משפט: רות ביידר גינסבורג - שופטת בבית המשפט העליון האמריקאי ראשי מדינה בעולם: מאריו גארסיה מנוקל - נשיאה השלישי של קובה בין 1913–1921, לי דנגחוויי נשיא טאיוואן (1988–2000), צאי יינג-ון נשיאת טאיוואן. סופרים: טוני מוריסון, כלת פרס נובל, פרל בק, כלת פרס נובל, קורט וונגוט, אלוין ברוקס וייט, סופר ילדים, תומאס פינצ'ון ביל ניי - מדען ואיש טלוויזיה אמריקאי דיק סוויט - טניסאי יהודי-אמריקאי, דורג ראשון בעולם (1951) איירין רוזנפלד - אשת עסקים יהודייה-אמריקאית כריסטופר ריב - שחקן אמריקאי גלריה קישורים חיצוניים אתר האינטרנט הרשמי של אוניברסיטת קורנל (באנגלית) אוניברסיטת קורנל, ברשת החברתית פייסבוק אוניברסיטת קורנל, ברשת החברתית X (טוויטר) אוניברסיטת קורנל, ברשת החברתית אינסטגרם אוניברסיטת קורנל, ברשת החברתית LinkedIn אוניברסיטת קורנל, סרטונים בערוץ היוטיוב אוניברסיטת קורנל, באתר אנציקלופדיה בריטניקה (באנגלית)